בני נצרים

בְּנֵי נְצָרִים הוא מושב דתי בחולות חלוצה שהוקם ב-2008 על ידי משפחות שפונו מהיישוב נצרים במהלך תוכנית ההתנתקות, וכן משפחות נוספות שהצטרפו אליהן. המושב נמצא במרחק 800 מטר מגבול ישראל–מצרים. היישוב שייך למועצה אזורית אשכול והוא הדרומי מבין יישוביה.

תושבי נצרים פונו בתחילה למושב יבול באופן זמני לקראת הקמת יישוב קבע בחולות חלוצה.

בבני נצרים מתגוררות כ-130 משפחות. ביישוב ישנם מעונות, גנים, בית הספר היסודי "נעם נצרים", בריכה, מדרשת נצרים - הדרכה ואירוח חלוצה - עמותה לחינוך בלתי פורמלי ולה אכסניית נוער, ישיבה תיכונית חקלאית "רגבים בנגב". יש בו גם כולל אברכים, ובאלול ה'תשע"ה הוקמה בו גם הישיבה הגבוהה בני נצרים.

תושבי היישוב עוסקים בעיקר בחינוך ובחקלאות.

קישורים חיצוניים

 בני נצרים - קהילנט
 מושב בני נצרים, באתר המועצה האזורית אשכול
 
 ריאיון עם אליהו אוזן, חקלאי ומזכיר היישוב בעבר, בפודקאסט דוסקאט, ספטמבר 2017

הערות שוליים

מועצה אזורית אשכול
יישובים שהוקמו למפוני תוכנית ההתנתקות
עוטף עזה
מושבים
יישובים שהוקמו ב-2008
חבל שלום
הנגב: יישובים
יישובי האיחוד החקלאי